ZÁKLADNÁ ŠKOLA, ŠKOLSKÁ 389, SAČUROV

**ŠKOLSKÝ VZDELÁVACÍ PROGRAM**

**pre žiakov s ľahkým stupňom mentálneho postihnutia pre primárne vzdelanie -ISCED 1**

****

**MODERNE A HRAVO V NAŠEJ ŠKOLE**

*„Najprv sme učili naše deti ako sa hrať,*

*neskôr ako sa učiť,*

*a teraz im ukážme, že učiť sa dá aj hrou.“*

Stupeň vzdelania: ISCED 1 – primárne vzdelanie

Dĺžka štúdia: deväť rokov A variant

Vyučovací jazyk: **slovenský**

Študijná forma: **denná**

Druh školy: **štátna**

Predkladateľ:

Názov školy: Základná škola, Školská 389, Sačurov

Adresa: Školská 389, 094 13 Sačurov

IČO: 378 733 18

Riaditeľ školy: Mgr. Mariana Bančanská

Zástupca riaditeľa školy: RNDr. Marta Megyesiová

                              PaedDr. Jana Humeníková

Koordinátor pre tvorbu ŠkVP: Mgr. Alena Michalčová

Ďalšie kontakty: 057/4497275, 0907 937 624

email: zssacurov@gmail.com

www stránka: [www.zssacurov.edupage.org](http://zssacurov.edupage.sk/)

Zriaďovateľ:

Názov: Obec Sačurov

Adresa: Osloboditeľov 385, 094 13 Sačurov

Kontakty: 057/4497277

|  |  |  |
| --- | --- | --- |
| Platnosť Revidovanie | Dátum | Zaznamenanie inovácie, zmeny, úpravy a pod. |
| Platnosť ŠkVP pre špeciálnetriedy od | 1.9.2013 |  |
|  | 1.9.2014 | úprava ŠkVP |
|  | 1.9.2015 | úprava ŠkVP |
|  | 1.9.2016 | úprava ŠkVP pre 1.,2.,5.a 6. ročník |
|  | 1.9.2017 | úprava ŠkVP pre 3. ročník |
|  | 1.9.2018 | úprava ŠkVP pre 4. ročník |
|  | 1.9.2022 | úprava ŠkVP |
|  | 1.9.2023 |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**OBSAH**

1. **Všeobecná charakteristika školy.................................................................................4**
	1. Veľkosť školy...........................................................................................................4
	2. Charakteristika žiakov špeciálnych tried..................................................................4
	3. Charakteristika pedagogického zboru.......................................................................4
	4. Organizácia prijímacieho konania.............................................................................5
	5. Projekty.....................................................................................................................6
	6. Spolupráca s rodičmi a inými subjektmi...................................................................7
	7. Priestorové a materiálno technické vybavenie školy................................................7

1.8 Škola ako životný priestor.........................................................................................8

1.9 Podmienky na zaistenie bezpečnosti a ochrany zdravia pri vzdelávaní....................9

1. **Charakteristika školského vzdelávacieho programu pre žiakov s ľahkým stupňom mentálneho postihnutia pre primárne vzdelávanie – ISCED 1 v špeciálnych triedach základnej školy.....................................................................10**
	1. Pedagogické princípy školy....................................................................................11
	2. Zameranie školy......................................................................................................12
	3. Stupeň vzdelania.....................................................................................................13
	4. Profil absolventa.....................................................................................................14
	5. Pedagogické stratégie..............................................................................................15
	6. Začlenenie prierezových tém..................................................................................16
	7. Zabezpečenie výučby pre žiakov so špeciálnymi potrebami..................................19
2. **Vnútorný systém kontroly a hodnotenia...................................................................19**
	1. Hodnotenie žiakov..................................................................................................19
	2. Hodnotenie zamestnancov......................................................................................20
	3. Hodnotenie školy....................................................................................................20
3. **Ciele výchovy a vzdelávania – variant „ A“ ............................................................21**
4. **Rámcové učebné plány...............................................................................................23**
5. **Všeobecná charakteristika školy**

**1.1 Veľkosť školy**

Základná škola Sačurov je plnoorganizovanou základnou školou s správnou subjektivitou umiestnenou v centre obce v pekne upravenom a udržiavanom prostredí. Je to dvojpodlažná budova. Kapacita základnej školy je 500 žiakov. V súčasnosti vyučujeme v 32 triedach. Na I. stupni máme zriadených 17 tried, na II. stupni máme zriadených 15 tried, v škole máme 2 špecializované triedy a 7 špeciálnych tried.

K areálu školy patrí pozemok, ktorého časť slúži ako školská záhrada s parkovou úpravou. V areáli školy je školské ihrisko, multifunkčné ihrisko a doskočisko. Pred školou je vybudované parkovisko. Škola spĺňa požiadavky pre hygienu a bezpečnosť žiakov. Súčasťou školy je školská jedáleň.

**1.2 Charakteristika žiakov špeciálnych tried**

Žiaci špeciálnych tried sú deti z marginalizovaného prostredia rómskych rodín, sú evidovaní ako klienti Centra špeciálno – pedagogického poradenstva vo Vranove nad Topľou a Centra špeciálno – pedagogického poradenstva v Trebišove.

Špeciálne triedy boli v škole zriadené podľa stupňa mentálneho postihnutia žiakov pre:

* variant A pre žiakov s ľahkým stupňom mentálneho postihnutia.

Špeciálne triedy navštevujú žiaci zo Sačurova. V školskom roku 2023/2024 navštevuje špeciálne triedy 64 žiakov.

**1.3 Charakteristika pedagogického zboru**

Stabilné jadro kolektívu tvoria kvalifikovaní pedagógovia, ktorí pôsobia v špeciálnych triedach od ich vytvorenia. Máme v škole 37 učiteľov, 2 vychovávateľky, 5 asistentiek učiteľa a 1 zdravotnícku pracovníčku. Pedagogický zbor tvoria prevažne ženy. V škole máme 7 kvalifikovaných učiteliek v odbore špeciálnej pedagogiky. Pedagogickí zamestnanci sa ďalej vzdelávajú v rôznych oblastiach v súlade s potrebami školy a nadobudnuté skúsenosti, zručnosti a vedomosti uplatňujú pri práci so žiakmi.

Poradenské služby v otázkach výchovného, vzdelávacieho a profesijného vývinu žiakov zabezpečuje výchovný poradca. V tejto funkcii pracuje Mgr. Tatiana Hricová, učiteľka s dlhoročnou pedagogickou praxou a osvedčením o vzdelaní výchovného poradcu. Výchovný poradca zabezpečuje rozmiestnenie žiakov na stredné školy a sprostredkuje odbornú pomoc kolegom pri práci so začlenenými žiakmi.

Asistentky učiteľa sa spolu s vyučujúcimi aktívne podieľa na práci so žiakmi zo sociálne znevýhodneného prostredia vo vyučovacom procese, eviduje a vyhodnocuje ich dochádzku do školy a zabezpečuje dozor pri vydávaní obedov.

V pedagogickom zbore je vyškolených 10 koordinátorov – koordinátor protidrogovej činnosti, koordinátorka zdravá škola, koordinátorka výchovy k manželstvu a rodičovstvu a výchovný poradca, koordinátor environmentálnej výchovy, koordinátorka výchovy proti intolerancii, koordinátor pre IKT, koordinátorka pre školskú knižnicu, koordinátor prevencie a riešenie šikany a koordinátorka pre modernizáciu vzdelávania, ktorí pripravujú pre žiakov rôzne akcie, prednášky, besedy a rozhlasové vysielania.

**1.4 Organizácia prijímacieho konania**

O prijatí žiaka do špeciálnej triedy rozhoduje riaditeľ školy.

Prijatie sa uskutočňuje:

1. vždy na základe diagnostických vyšetrení – špeciálno-pedagogického, psychologického a lekárskeho vyšetrenia s informovaným súhlasom rodiča alebo zákonného zástupcu,

2. na základe zápisu do 1. ročníka podľa § 20 zákona č.245/2008,

3. prestúpením, preradením žiaka zo základnej školy, zo špeciálnej základnej školy podľa §

31 ods.1.a 2. Z. 245/2008Z.z. o výchove a vzdelávaní (školský zákon) v znení neskorších predpisov,

4. na základe písomnej žiadosti rodiča a zákonného zástupcu.

 Vo všetkých prípadoch je potrebný vyplnený Návrh na prijatie žiaka so špeciálnymi výchovnovzdelávacími potrebami do špeciálnej triedy. Riaditeľ školy pred prijatím po prešetrení dokladov /žiadosť rodiča o zaradenie dieťaťa do špeciálnej triedy, informovaný súhlas zákonného zástupcu, oznam o individuálnej integrácii žiaka v podmienkach bežnej ZŠ, správa z psychologického vyšetrenia a správa zo špeciálno-pedagogického vyšetrenia/ vydá rozhodnutie o prijatí žiaka. Prijatie sa spravidla uskutočňuje k 1. septembru, po polročnej klasifikácii alebo aj v priebehu školského roka, pričom sa zohľadňuje naliehavosť pomoci žiakovi v poskytnutí špeciálno-pedagogickej starostlivosti v jeho vzdelávaní.

**1.5 Projekty**

Sme škola, ktorá v rámci výchovno-vzdelávacej činnosti dbá predovšetkým na rozvoj osobnosti našich žiakov. Prispieva k tomu aj množstvo programov, ktoré pravidelne organizujeme pre žiakov vo vyučovacom i mimo vyučovacom čase. Patria medzi ne:

- ***Týždeň zdravej školy* -** organizujeme rôzne súťaže –ovocná skrývačka, výroba ovocníčkov, výstavky ovocia a zeleniny, potravinová pyramída, čajový deň....

***- Týždeň slovenských knižníc*** – návšteva knižnice, beseda o prečítaných knihách, súťaž v literárnom kvíze.

- ***Vianočná akadémia*** – organizujeme ju v kultúrnom dome na konci kalendárneho roka. Žiaci sa predstavia s pásmom vianočných vinšov a kolied, so scénkami, modernými i ľudovými tancami...

*-* ***Deň Zeme*** – organizujeme tichú manifestáciu obcou, na ktorú si žiaci primárneho vzdelávania vyrobili ekomasky a modlitbičky za záchranu našej modrej planéty. V rámci modrého dňa sme súťažili o Top modrého žiaka a najmodrejšiu triedu na škole. Zaujímavosťou je, že aj celý pedagogický zbor príde do školy počas Dňa Zeme oblečený v modrom odeve.

*-* ***Sadenie mája*** – každoročne 30. apríla deti primárneho vzdelávania za sprievodu piesní skrášlia predný dvor stužkami vyzdobeným májom.

- ***Deň vody -*** učiteľky pre svojich žiakov pripravujú rôzne aktivity zamerané na dôležitosť vody v našom živote a prírode- piesne, básne, interaktívne cvičenia, na vychádzke v okolí rieky Olšava a jej prostredia chodia zbierať odpad.

**1.6 Spolupráca s rodičmi a inými subjektmi**

Spolupráca s rodičmi je veľmi významná, preto je dôležité udržať si získanú dôveru rodičov a nesklamať ich. Veľmi účinná pomoc je zo strany Rodičovského združenia, Rady školy, čo nás povzbudzuje do ďalšej tvorivej práce. Snažíme sa zapájať rodičov do aktivít školy, aby mali možnosť poznávať inovácie vo vzdelávacom procese, nové didaktické pomôcky, úpravu tried a priestorov. Stalo sa tradíciou pozývať rodičov a zákonných zástupcov ako aj ďalších rodinných príslušníkov na celoškolské Vianočné akadémie, karnevaly, spoločenské tematizované mimoškolské podujatia školského klubu detí, či športové súťaže.

**Spolupráca s centrami pedagogicko-psychologického poradenstva**

Škola spolupracuje s odborníkmi z Centra pedagogicko-psychologického poradenstva vo Vranove nad Topľou a v Trebišove (poruchy učenia), Centrom špeciálno-pedagogického poradenstva vo Vranove nad Topľou a v Trebišove (mentálne postihnutie). Často prichádzajú až do školy, aby nám pomohli po súhlase zákonných zástupcov s vyšetreniami žiakov. Takáto spolupráca pre deti v známom prostredí školy prispieva k pohodliu a nebojácnej atmosfére pri spolupráci s odborníkmi.

**1.7 Priestorové a materiálno technické vybavenie školy**

Škola spĺňa podmienky pre uskutočňovanie Štátneho vzdelávacieho programu a Školského vzdelávacieho programu ISCED 1 pre žiakov s mentálnym postihnutím primeraným materiálno-technickým, priestorovým vybavením školy:

Triedy sú vybavené nábytkom. V triedach máme biele keramické fixami popisovateľné tabule, ktoré značne prispievajú k bezprašnosti prostredia, vybavenie tried postupne obnovujeme.

Žiaci majú možnosť využívať: malú a veľkú telocvičňu, 5 ihrísk (futbalové, volejbalové, hádzanárske, tenisové a multifunkčné). V objekte školy sa nachádza tenisové ihrisko, ktoré je tiež k dispozícii pre vyučovacie potreby školy.

Žiaci sa môžu vzdelávať v interaktívnych učebniach s notebookmi, keramickou tabuľou, interaktívnymi tabuľami a dataprojektormi, DVD prehrávačom a televízorom s plochou obrazovkou. Na škole boli zriadené oddychové zóny, ktoré slúžia žiakom na relaxáciu.

Pri vyučovaní hudobnej výchovy môžeme využívať klavír, syntetizátor a rytmické hudobné nástroje. V školskej jedálni je zabezpečené stravovanie pre všetkých žiakov (aj žiakov v hmotnej núdzi) a zamestnancov školy. Zariadenie a vybavenie školskej kuchyne a jedálne sa podľa finančných možností obnovuje.

Školskú jedáleň využívame aj na besedy, premietanie filmov a DVD, súťaže a plenárne rodičovské združenia. Moderne zariadená zborovňa je vybavená notebookom pre učiteľa. V škole máme novozriadenú miestnosť – salónik, ktorý využívame na rôzne spoločenské podujatia.

Ďalšie pozitívna našej školy sú:

* telocvičňa – cvičebňa je vybavená bezpečným povrchom, náradím, náčiním a rehabilitačnými pomôckami aj pre menšie vekové kategórie žiakov,
* školská knižnica je vybavená modernou detskou a odbornou literatúrou,
* triedy poskytujú priestory pre záujmovú činnosť, sú vybavené pracovným a odpočinkovým nábytkom,
* školská jedáleň poskytuje priestory pre hromadné stretávanie sa žiakov celej školy, oddelení ŠKD, učiteľov a rodičov,
* priestory školskej kuchyne a jedálne sú určené pre spoločné stravovanie žiakov a zamestnancov školy a rešpektujú hygienické normy,

Škola disponuje priestormi pre vedenie školy a prevádzkových zamestnancov: miestnosť riaditeľa, zástupcu, účtovníčky, výchovného poradcu, (vybavených zodpovedajúcim technickým zariadením a nábytkom), miestnosť pre uskladnenie učebníc, nábytku, archív, šatňu pre odkladanie odevov a obuvi žiakov a zamestnancov školy, spoločné priestory pre hygienu, WC pre žiakov a žiačky, učiteľov a učiteľky.

Ďalšie priestory tvorí: školská kuchyňa so skladmi potravín, chladiacimi boxmi, kanceláriou, šatňou pre kuchárky a toaletou, priestory práčky, údržbára.

K dôležitým priestorom pre športové aktivity a pobyt vonku patrí školská záhrada s trávnatou plochou a doskočiskom.

**1.8 Škola ako životný priestor**

Interiér školy skrášľujú žiacke práce a výrobky. Na nástenkách pri hlavnom a vedľajšom vchode sú aktuálne mesačné informácie o aktivitách školy pre rodičov a hostí školy. Výzdobu tvorí prírodný materiál: drevo, kamenné okruhliaky, suché kvety a byliny. Úlohou triedneho učiteľa je starostlivosť o kvetinovú výzdobu tried. V každej triede sú nástenné noviny, ktoré sa pravidelne obnovujú a okienko zdravia. Spoločným úsilím pri úprave a estetizácii všetkých školských priestorov sa podarilo vytvoriť také prostredie, ktoré harmonizuje s prírodou a aj vychováva. Vo výchovno-vzdelávacom procese sa snažíme organizovaním spoločných podujatí jednotne pôsobiť na žiakov, upevňovať priateľskú atmosféru medzi žiakmi navzájom, medzi žiakmi a pedagógmi, školou a rodičmi, deťmi a rodičmi.

Na chodbách sú rozmiestnené veľké nástenky zamerané na protidrogovú a environmentálnu výchovu, výchovu proti intolerancii, voľbu povolania, ktoré upravujú zodpovední koordinátori a výchovný poradca. Na dolnej chodbe máme fotografie Z histórie Základnej školy Sačurov.

**1.9 Podmienky na zaistenie bezpečnosti a ochrany zdravia pri vzdelávaní**

Pri zabezpečovaní bezpečnosti žiakov a zamestnancov škola realizuje tieto úlohy:

**a)** Žiaci sú na začiatku školského roka poučení o pravidlách správania sa v škole, v jej okolí, na verejnosti, sú pouční pred vyučovaním na hodinách PVC – pri prácach na pozemku, TEV a pred vychádzkami, exkurziami sú žiaci poučení o bezpečnostných pravidlách. Toto poučenie žiaci potvrdia vlastnoručným podpisom. Informovaný súhlas rodiča alebo zákonného zástupcu si vyučujúci vyžiadajú vždy pred realizáciou školskej aktivity, výletov a akcie.

**b)** Žiaci sú poučení o dodržiavaní bezpečnostných pravidiel cestnej premávky na hodinách

PVC, SJL, MAT, VU, VYV, TEV, VLA.

**c)** Pedagógovia vykonávajú dozory nad žiakmi počas prestávok na chodbách a v triedach.

**d**) Údržbár školy nepretržite odstraňuje poruchy a drobné poškodenia školského majetku.

**e)** Zamestnanci sú pravidelne školení o BOZP na vstupných školeniach nových zamestnancov.

**f)** Prevádzkoví zamestnanci používajú osobné ochranné pomôcky, ktoré sú im podľa vnútornej smernice o poskytovaní osobných ochranných pracovných pomôcok pravidelne prideľované. Bezpečnosť na pracoviskách sa sleduje denne, drobné poškodenia údržbár hneď odstraňuje, v škole sa ročne robia verejné bezpečnostné obhliadky celej školy so zápisom zistení porúch a návrhom termínov ich odstránenia.

**g**) Revízie hasiacich prístrojov, plynu, hydrantov, telocvične, elektrospotrebičov a elektrického vedenia, bleskozvodu sa zabezpečujú podľa stanovených legislatívnych termínov.

**h)** Všetci pedagogickí a nepedagogickí zamestnanci sa počas vzdelávacieho procesu a plnenia pracovných povinností správajú tak, aby predchádzali vzniku úrazov.

**ch)** Škola má vyznačené únikové smery a východy, zvýraznené schody.

**i)** Lekárničky sú vybavené podľa predpisov, uložené sú na dostupných miestach v zborovni.

**2. Charakteristika školského vzdelávacieho programu pre žiakov s ľahkým stupňom mentálneho postihnutia pre primárne vzdelávanie - ISCED 1 v špeciálnych triedach základnej školy**

Základná škola poskytuje výchovu a vzdelávanie žiakom so zdravotným znevýhodnením s mentálnym postihnutím.

Pri výchove a vzdelávaní žiakov s mentálnym postihnutím sa podľa § 94 ods. 2 písm. a) zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov postupuje podľa vzdelávacieho programu pre žiakov s mentálnym postihnutím. Vzdelávací program pre žiakov s mentálnym postihnutím sa uplatňuje pri vzdelávaní žiakov s touto diagnózou v základnej škole podľa § 94 ods.1 písm a) a b) zákona č. 245/2008 Z. z., t.j. v špeciálnej základnej škole pre žiakov s mentálnym postihnutím a v ďalších školách pre žiakov so zdravotným znevýhodnením, v špeciálnych triedach základných škôl alebo pri individuálnom začlenení.

Vymedzuje špecifické potreby a požiadavky na komplexnú odbornú starostlivosť o žiakov s mentálnym postihnutím v školách, kde sú vzdelávaní. Podľa § 97 ods. 5 zákona č. 245/2008 Z.z., základná škola podľa § 94 ods2 písm. a), ktorá vzdeláva žiakov s mentálnym postihnutím alebo s mentálnym postihnutím v kombinácii s iným postihnutím, sa vnútorne člení podľa stupňa mentálneho postihnutia žiakov na:

• variant A pre žiakov s ľahkým stupňom mentálneho postihnutia,

• variant B pre žiakov so stredným stupňom mentálneho postihnutia,

• variant C pre žiakov s ťažkým alebo hlbokým stupňom mentálneho postihnutia alebo pre žiakov s mentálnym postihnutím, ktorí majú aj iné zdravotné postihnutie, sú držiteľmi preukazu zdravotne ťažko postihnutých a nemôžu sa vzdelávať podľa variantu A alebo B.

Cieľom výchovy a vzdelávania v základnej škole je rozvíjanie individuálnych schopností a predpokladov žiakov s mentálnym postihnutím tak:

- aby si osvojili vedomosti, zručnosti a návyky potrebné pre ich ďalšiu profesionálnu prípravu,

- aby si vedeli vytvoriť správne postoje a dobrý vzťah k ostatným ľuďom, k sebe samému a k životnému prostrediu,

- aby boli pripravení pre praktický život tak, aby sa mohli prirodzene integrovať do spoločnosti a stali sa jej prirodzenou súčasťou.

Medzi ďalšie ciele výchovy a vzdelávania patrí poskytovanie žiakom primerané možnosti skúmania ich najbližšieho prostredia, aby získali záujem o poznávanie nového. Cieľavedome a systematické rozvíjanie osobnosti žiaka, spoznávanie seba samého. Vyučovanie v základnej škole je zamerané na maximálny možný rozvoj žiakov s mentálnym postihnutím po stránke psychickej, fyzickej, na kompenzáciu ich nedostatkov s cieľom optimálne ich pripraviť na praktický život. Tiež sa venuje starostlivosť ich rozvoju po stránke rozumovej, zmyslovej, emocionálnej, vôľovej, utvára sa charakter žiakov. Umožňujeme žiakom vo vzdelávacom procese získavať základné pracovné zručnosti a návyky, ktoré môžu následne využívať pri ďalšom vzdelávaní a občianskom živote. Rozvíjame u žiakov kompetencie dorozumieť sa, porozumieť si a iniciatívne konať. Podporujeme rozvoj intrapersonálnych a interpersonálnych kompetencií, najmä vstupovať do sociálnych vzťahov, naučiť žiakov pracovať v skupine, preberať na seba zodpovednosť, rozvíjať citlivosť k spolužiakom, učiteľom a k svojmu kultúrnemu a prírodnému okoliu. Vedieme žiakov k vzájomnej tolerancii, znášanlivosti, porozumeniu a priateľstvu. Učíme žiakov, chrániť životné prostredie v ktorom žijú, plniť si svoje povinnosti, uplatňovať si svoje práva, niesť zodpovednosť a chrániť svoje zdravie. Vzdelávacie priority školy vychádzajú a rešpektujú vzdelávacie ciele Štátneho vzdelávacieho programu.

V rámci vzdelávacieho programu bude v šk. roku 2022/2023 školský vzdelávací program v našej škole realizovaný v 4. ročníku – vzdelávací variant A, v 6. ročníku - vzdelávací variant A, vo 7. ročníku – vzdelávací variant A, v 8. ročníku- vzdelávací variant A a v 9. ročníku – vzdelávací variant A.

**2.1 Pedagogické princípy školy**

Výchovno-vzdelávací proces na našej škole smerujeme tak, aby žiaci, ktorí u nás ukončia školskú dochádzku, boli čo možno v najväčšej miere pripravení na život. Naším cieľom je vychovať a pripraviť dieťa s postihnutím tak, aby bolo čo najviac sebestačné, aby sa vedelo zaradiť do spoločnosti a vedelo vykonávať jednoduchú prácu. Dbáme na to, aby každý žiak našej školy patril do kolektívu, ktorý ho podporuje a povzbudzuje v jeho snahe a úsilí dosiahnuť čo najlepšie výsledky v učení, ale i v iných školských aktivitách.

Našich žiakov vedieme k tomu, aby si vzájomne pomáhali, tým u nich budujeme sociálne cítenie a empatiu.

Realizácia:

- 1. ročník – celoročníkový projekt „V kráľovstve čísel“ (predmet matematika)

- 2. ročník – celoročníkový projekt „Zdravá výživa“ (premet vecné učenie)

- 3. ročník – celoročníkový projekt „Môj rodný kraj“ (predmety: vecné učenie, hudobná

 výchova, výtvarná výchova, slovenský jazyk a literatúra)

- 4. ročník – celoročníkový projekt ,,Z rozprávky do rozprávky“ (predmety: slovenský jazyk

 a literatúra, pracovné vyučovanie, výtvarná výchova)

- 5. ročník – celoročný projekt ,,Cesta k emocionálnej zrelosti“

- 6. ročník – celoročný projekt ,,Nákupy“

- 7. ročník – celoročníkový projekt „Stredná Európa“

- 8.ročník – celoročníkový projekt „Poznaj a chráň“

**2.2 Zameranie školy**

Základná škola v Sačurove začala svoju činnosť v školskom roku 1947/1948. Základná škola rozšírila svoju výchovu a vzdelávanie o žiakov s ľahkým stupňom mentálneho postihnutia v školskom roku 2013/2014, pričom mentálne postihnutie sa považuje za dominantné. V súčasnej dobe sa tu vzdeláva 63 žiakov v 8 triedach s ľahkým mentálnym postihnutím, ktorých vzdelávame podľa variantu A.

Cieľom edukácie v našej základnej škole je žiakov vzdelávať a vychovávať tak, aby dosiahli v závislosti od svojich individuálnych dispozícií, čo možno najvyšší stupeň sociálneho a pracovného začlenia.

Kľúčovým zameraním našej školy je pripraviť žiakov na úspešné vzdelávanie, hlavne im umožniť získať základné pracovné návyky a zručnosti, ktoré by mohli využiť pri ďalšom vzdelávaní a aj v občianskom živote, aby získali zručnosti v oblasti hygieny, sebaobsluhy. Všetky tieto aktivity majú viesť k tomu, aby naši žiaci boli samostatní, čo najmenej odkázaní na pomoc rodiny a spoločnosti. Preto sa naša pedagogická činnosť zameriava na to, aby si žiaci osvojili rôzne jemno-motorické aktivity a vedeli ich použiť aj v zmenenom prostredí.

**2.3 Stupeň vzdelania**

Primárne vzdelanie získa žiak absolvovaním vzdelávacieho programu pre žiakov s mentálnym postihnutím podľa §16 ods. 3 písm. a zákona č. 245/2008 Z. z. Dokladom o získanom stupni vzdelania je vysvedčenie s doložkou ( ISCED 1).

Žiaci majú možnosť od roku 2023 získať stupeň ISCED 2 úspešným absolvovaním Testovania 9.

**SWOT analýza súčasného stavu výchovno-vzdelávacieho procesu v Základnej škole Sačurov:**

|  |  |
| --- | --- |
| **Silné stránky** | **Slabé stránky** |
| Stabilný tvorivý kolektív učiteľov **Záujem učiteľov o ďalšie vzdelávanie**Zapojenie do projektov**Využívanie netradičných foriem vyučovania**100% gramotnosť učiteľov vo využívaní IKT vo vyučovacích predmetoch **Zapojenie žiakov do predmetových olympiád, súťaží a teleprojektov**Materiálno-technické vybavenie školy **IKT**Moderné didaktické prostriedky **Aktivity školy**Výzdoba školy | Nepravidelná dochádzka do školy zo strany žiakov zo sociálne znevýhodneného prostredia (SZP)**Malý záujem o dianie v škole rodičov žiakov zo SZP** |
| **Príležitosti** | **Riziká** |
| Školský časopis Kvapka **Webová stránka**Zapojenie do rozvojových projektov**Spolupráca s občianskym združením „Klub priateľov školy“**Spolupráca s inými školami v rámci školského úradu i mimo neho**Spolupráca so školami v zahraničí** **( Česko)**Rôznorodý kolektív žiakov **Spolupráca s radou školy, rodičovským združením a rodičmi**Spolupráca s OcÚ, školským úradom, PPP, CŠPP, DIC, špeciálnou školou | **Absencia školského psychológa** |

**2.4 Profil absolventa**

Výsledkom celostného vzdelávania našich žiakov sú kompetencie, ktoré majú nadpredmetový charakter a sú viacúčelové, lebo slúžia na výkon pracovných, občianskych, spotrebiteľských, rodinných, zdravotných aktivít v závislostí od stupňa mentálneho postihnutia.

Absolvent základnej školy má osvojené základy čitateľskej, pisateľskej, matematickej, prírodovednej, kultúrnej a mediálnej gramotnosti. Absolvent programu primárneho vzdelávania pre žiakov s ľahkým stupňom mentálneho postihnutia disponuje na primeranej úrovni s nasledujúcimi kľúčovými kompetenciami:

* pozná a uplatňuje účinné techniky učenia sa,
* vyjadruje sa súvisle ústnou formou adekvátnou primárnemu stupňu vzdelávania a jeho narušenej komunikačnej schopnosti v materinskom, štátnom jazyku,
* rozumie obsahu písaného textu, dokáže ho úplne zreprodukovať,
* vie samostatne písomne komunikovať ( nakoľko mu to umožňuje dosiahnutý stupeň vo vývine jemnej motoriky a aktuálna úroveň zrakovo-motorickej koordinácie ),
* využíva základné matematické myslenie na riešenie praktických problémov v každodenných situáciách,
* vie použiť vybrané informačné a komunikačné technológie pri učení sa, pozná riziká spojené s využívaním internetu a médií,
* získa základy uplatňovania kritického myslenia pri práci s informáciami,
* chápe základné prírodné javy v ich vzájomnej súvislosti, vie porovnávať a objavovať vzťahy medzi predmetmi a javmi,
* chápe dôležitosť ochrany svojho zdravia,
* rozpozná v škole a vo svojom najbližšom okolí určitý problém, premýšľa o jeho príčinách a vie navrhnúť riešenie podľa svojich vedomostí a skúseností,
* váži si seba i druhých, dokáže ústretovo komunikovať a spolupracovať,
* správa sa kultúrne, primerane okolnostiam a situáciám,
* cení si a rešpektuje kultúrno-historické dedičstvo a ľudové tradície,
* má osvojené základy pre tolerantné a empatické vnímanie prejavov iných kultúr,
* uvedomuje si, že má svoje práva a povinnosti, rešpektuje práva iných.

**2.5 Pedagogické stratégie**

Vzhľadom na špecifiká vnímania a učenia sa žiakov s mentálnym postihnutím sa výchovnovzdelávací proces realizuje prostredníctvom špeciálno-pedagogických foriem a metód práce.

Povinnou súčasťou výchovy a vzdelávania žiakov ZŠ je dopravná výchova. Našou úlohou bude pripraviť deti na samostatný pohyb v cestnej premávke (ako chodcov, korčuliarov, kolobežkárov, cyklistov a cestujúcich), preto pre nich pripravíme kurz na našom novom dopravnom ihrisku, ktoré vytvoríme v rámci projektu Dopraváčik z výzvy Nadácie SPP Regióny.

Formou didaktických hier zrealizujeme cvičenia a pobyt v prírode v obci a blízkom okolí obce.

Dbať budeme aj naďalej na osvojenie si zdravého životného štýlu, viesť deti k ochrane vlastného fyzického i psychického zdravia, zvýšenú pozornosť budeme venovať prevencii drogových závislostí nielen besedami s odborníkmi, športovými aktivitami či prácou s odbornou literatúrou, ale aj blokovým a projektovým vyučovaním.

Projektovým vyučovaním, využívaním IKT, nenásilnou zábavnou formou s využitím prvkov dramatickej výchovy a didaktických hier chceme u žiakov primárneho vzdelávania vzbudiť záujem o kultúru, tradície a zvyky tohto národa. V tejto súvislosti sú v niekoľkých triedach interaktívne tabule a zrealizovaná je aj externá interaktívna učebňa na prízemí školy.

Nielen počas vyučovania, ale aj v mimoškolskej záujmovej činnosti si budeme všímať talent detí v jednotlivých oblastiach a rozvíjať ho do maximálnej možnej miery.

Naším cieľom je spestriť vyučovanie rozmanitými metódami a formami práce. Podrobne sú tieto stratégie vyučovania rozpracované v učebných osnovách jednotlivých predmetov. Napríklad:

* didaktické hry,
* multimediálne CD,
* zážitkové učenie,
* projektové vyučovanie, ročníkový projekt,
* problémové vyučovanie,
* zaujímavé úlohy,
* dramatizácia,
* manipulácia s obrázkami,
* frontálna práca,
* názorná ukážka,
* pozorovanie,
* výklad,
* rozhovor,
* práca vo dvojici.

**2.6 Začlenenie prierezových tém**

Prierezové témy sú začlenené do predmetov podľa svojho obsahu a uvedené sú v učebných osnovách jednotlivých predmetov.

Dominantné postavenie vo výchovno-vzdelávacom procese má slovenský jazyk, matematika a pracovné vyučovanie a vecné učenie, čomu zodpovedajú materiálno-technické a priestorové vybavenie školy.

V prípade ťažkostí pri osvojovaní si predpísaného učiva sa žiakovi vypracováva

individuálny vzdelávací program, na ktorý nadväzuje individuálny vzdelávací plán z jedného alebo viacerých predmetov, podľa ktorého sa vzdeláva a postupuje do vyššieho ročníka. Individuálny vzdelávací program sa pravidelne prehodnocuje a konzultuje s rodičmi žiaka.

**DOPRAVNÁ VÝCHOVA – výchova k bezpečnosti v cestnej premávke**

**MULTIKULTÚRNA VÝCHOVA**

**OCHRANA ŽIVOTA A ZDRAVIA**

**ENVIRONMENTÁLNA VÝCHOVA**

**MEDIÁLNA VÝCHOVA**

**OSOBNOSTNÝ A SOCIÁLNY ROZVOJ**

**TVORBA PROJEKTU A PREZENTAČNÉ ZRUČNOSTI**

**VÝCHOVA K MANŽELSTVU A RODIČOVSTVU**

**REGIONÁLNA VÝCHOVA A TRADIČNÁ ĽUDOVÁ KULTÚRA**

**DOPRAVNÁ VÝCHOVA**

**Názov: Na detskom dopravnom ihrisku**

**Termín:** 1x počas školského roka na školskom dopravnom ihrisku

**Forma:** kurz

**Spôsob realizácie:** zrealizujeme kurz dopravnej výchovy pre chodcov, cyklistov, korčuliarov a cestujúcich. V projekte Môj rodný kraj si žiaci osvoja spôsobilosť pozorovať svoje okolie, vyhodnocovať situáciu z hľadiska bezpečnosti a aplikovať návyky bezpečného správania sa v cestnej premávke v praktickom živote.

**Názov: Môj rodný kraj**

**Termín:** máj

**Forma:** exkurzia, projektové vyučovanie

**Spôsob realizácie:**

Ročníkový projekt „Môj rodný kraj“- bude prepojený s predmetmi:

**SJL –** čítanie regionálnych povestí

**VYV-** tvorba výtvarných prác pomocou ľubovoľnej výtvarnej techniky na tému: Regionálna povesť

**HUV** – Spoznávanie a oboznámenie sa s regionálnymi piesňami, riekankami a ľudovými hrami

**VU-** Prostredníctvom preberaných tém, rozšíriť vedomosti a poznatky o rodnom kraji

**MULTIKULTÚRNA VÝCHOVA**

**Názov: Európsky deň rodičov a škôl**

**Termín:** október

**Forma:** týždňový projekt s vyvrcholením v jeden deň – deň otvorených dverí pre rodičov a verejnosť formou projektového vyučovania a prezentácie školy

**Spôsob realizácie:** žiaci každej triedy si pod vedením triednych učiteľov vyberú jednu tému, ktorú projektovo spracujú a vo vybraný deň – Európsky deň rodičov a škôl – prezentujú pred žiakmi a učiteľmi školy. Pozvaní budú aj rodičia a verejnosť. Témy pre jednotlivé triedy pripraví metodické združenie.

**OCHRANA ŽIVOTA A ZDRAVIA**

**Názov: Cvičenia v prírode**

**Termín:** 1x počas školského roka – jún

**Forma:** didaktické hry

**Spôsob realizácie:** odbornú zložku učiva budú napĺňať tematické celky s uvedeným obsahom:

- riešenie mimoriadnych situácií – civilná ochrana,

- zdravotná príprava,

- pohyb a pobyt v prírode,

- v projekte môj rodný kraj si osvojiť vedomosti a zručnosti v sebaochrane a poskytovaní pomoci iným v prípade ohrozenia zdravia a života

**ENVIRONMENTÁLNA VÝCHOVA**

**Názov: Týždeň zdravej školy, Deň Zeme, V kráľovstve čísel, Zdravá výživa,**

**Môj rodný kraj, Detská odborná činnosť**

**Termín:** počas celého školského roka

**Forma:** projektové a zážitkové vyučovanie

**Spôsob realizácie:** táto prierezová téma sa prelína všetkými predmetmi. Cieľom je, aby žiaci získali vedomosti, ale aj zručnosti, ktorými môžu pomáhať životnému prostrediu jednoduchými činnosťami, ktoré sú pre nich vhodné a im primerané – chrániť rastliny, zvieratá, mať k nim kladný vzťah, chrániť životné prostredie. Nadobudnuté vedomosti a zručnosti preukážu žiaci počas školských akcií - Týždeň zdravej školy a Deň Zeme, ale aj počas ročníkových projektov: 1. ročník – V kráľovstve čísel, 2. ročník – Zdravá výživa a 3. ročník – Môj rodný kraj

**MEDIÁLNA VÝCHOVA**

**Názov: V kráľovstve čísel, Zdravá výživa, Môj rodný kraj, Detská odborná činnosť**

**Termín:** počas celého školského roka

**Forma:** projektové a zážitkové vyučovanie

**Spôsob realizácie:** pomocou IKT budú žiaci v ročníkových projektoch V kráľovstve čísel a Zdravá výživa riešiť zaujímavé úlohy na interaktívnych tabuliach. V projekte Môj rodný kraj žiaci poznávajú a učia sa chápať pravidlá fungovania „mediálneho sveta“, primerane veku sa v ňom orientujú.

**OSOBNOSTNÝ A SOCIÁLNY ROZVOJ**

**Názov: Vianočná akadémia, Európsky deň rodičov a škôl, V kráľovstve čísel, Detská odborná činnosť**

**Zdravá výživa, Môj rodný kraj,**

**Termín:** počas celého školského roka

**Forma:** projektové a zážitkové vyučovanie

**Spôsob realizácie:** vo všetkých projektoch žiaci verejne predstavia výsledky projektového vyučovania, budú poznávať svoje slabé i dobré stránky, upevnia si sebadôveru i sebaúctu. Na Vianočnej akadémii a počas Európskeho dňa rodičov a škôl vystúpia pred rodičmi, učiteľmi, žiakmi i verejnosťou obce.

**2.7 Zabezpečenie výučby pre žiakov so špeciálnymi potrebami**

Naša škola je otvorená pre každého žiaka. Škola spolupracuje s centrami pedagogicko-psychologického a špeciálno-pedagogického poradenstva a špeciálnou základnou školou. Vyučujúci vypracuje individuálny plán pre daného žiaka. Triedny učiteľ takéhoto žiaka koordinuje a stará sa o príslušnú dokumentáciu.

**3. Vnútorný systém kontroly a hodnotenia**

Vnútorný systém hodnotenia kvality zameriavame na 3 oblasti:

1. Hodnotenie žiakov

2. Hodnotenie zamestnancov

3. Hodnotenie školy

**3.1 Hodnotenie žiakov**

Hodnotenie a klasifikácia vyučovacích výsledkov žiakov poskytujú žiakovi a jeho rodičom spätnú väzbu o zvládnutí učiva, o jeho pokrokoch a zároveň ho povzbudzujú do ďalšej práce. Pri hodnotení učebných výsledkov učiteľ rešpektuje psychický, fyzický a zdravotný stav žiaka, druh a stupeň postihnutia, ak má vplyv na úroveň a výsledky práce žiaka v príslušnom predmete.

Učiteľ pri hodnotení žiaka postupuje podľa Metodického pokynu č. 19/2015 na hodnotenie a klasifikáciu prospechu a správania žiakov s  mentálnym postihnutím ISCED -1.

Učiteľ posudzuje výsledky žiaka objektívne a primerane náročne, pričom prihliada aj na jeho vynaložené úsilie, svedomitosť, individuálne schopnosti a záujmy. Priebežné hodnotenie žiakov motivuje, povzbudzuje do ďalšej práce, poskytuje možnosti zmeniť prístup, ktorý povedie k odstráneniu nedostatkov. Okrem hodnotenia známkou hodnotíme žiakov slovne a vedieme ich k sebahodnoteniu. Slovné hodnotenie je pre žiaka motivujúce, odhalí klady a nedostatky a poukáže na jeho možnosti a rezervy. Zmyslom slovného hodnotenia je odstránenie prípadného stresu z klasického hodnotenia výkonov známkou.

Podklady pre klasifikáciu a hodnotenie žiaka učiteľ získava počas celého školského roka:

* sústavným sledovaním výkonov žiaka v priebehu vyučovania,
* rôznymi spôsobmi preverovania vedomostí, zručností a návykov,
* analýzou výsledkov aktivít žiakov, zvlášť so zameraním na manuálne zručnosti, celkovú sociálnu vyspelosť a samostatnosť,
* konzultáciami s ostatnými učiteľmi a vychovávateľmi.

Prioritou všetkých pedagógov je, aby žiaci navštevovali školu s radosťou, naučili sa otvorene vyjadrovať svoje názory, ku každému dieťaťu pristupovali individuálne a diferencovali vyučovanie podľa jeho potrieb. Viac ako na množstve osvojených poznatkov a zručností záleží na ich trvalosti a prepojenosti s praktickým životom.

**3.2 Hodnotenie zamestnancov**

Hodnotenie zamestnancov je nástrojom zabezpečenia harmonickej organizácie celého VVP. Vnútorný systém kontroly sa zameriava hlavne na celkový priebeh VVP, na dodržiavanie a plnenie plánov predmetových komisií a metodických združení, časovo tematických plánov, na využitie didaktickej techniky na vyučovaní, hodnotenie žiakov počas vyučovania s uplatnením sebahodnotenia a povzbudenia žiaka, uplatňovanie didaktických zásad a špeciálno-pedagogického prístupu ku žiakovi, jeho usmernenie, individuálny prístup, štruktúru vyučovacej hodiny alebo celku, riešenie žiackych problémov, dodržiavanie ozdravných opatrení, využívanie rôznych metód a foriem práce, prejavený záujem o ďalšie vzdelávanie, mimoškolskú činnosť a prípravu žiakov na školské súťaže, vystúpenia či reprezentáciu školy.

**3.3 Hodnotenie školy**

Na zistenie úrovne stavu školy a spokojnosti rodičov a žiakov využívame pravidelné stretnutia s rodičmi na Dňoch otvorených dverí, na rodičovských stretnutiach, triednických rodičovských stretnutiach, zasadnutiach riaditeľa školy s členmi výboru Rodičovského združenia.

Cieľom hodnotenia je, aby žiaci a ich rodičia získali dostatočné a hodnoverné informácie o tom, ako deti zvládajú požiadavky na ne kladené, a aby aj verejnosť vedela, ako škola dosahuje ciele, ktoré sú stanovené v Školskom vzdelávacom programe. Hodnotenie je zamerané na :

* ciele, ktoré si škola stanovila, najmä v koncepčnom zámere rozvoja školy a v Školskom vzdelávacom programe, ich reálnosť a stupeň dôležitosti,
* posúdenie toho, ako škola spĺňa ciele, ktoré sú v Štátnom vzdelávacom programe,
* oblasti, v ktorých škola dosahuje dobré výsledky, oblasti, v ktorých dosahuje slabšie výsledky s návrhom opatrení.

Zameriavame sa na posúdenie podmienok vzdelávania rodičmi, pracovnej klímy v škole, na posúdenie spokojnosti s vedením školy a učiteľmi.

**4. Ciele výchovy a vzdelávania –variant „A“**

Hlavnými cieľmi primárneho vzdelávania sú rozvinuté kľúčové kompetencie, ako

kombinácie vedomostí, skúseností a postojov žiakov s ľahkým stupňom mentálneho postihnutia na úrovni, ktorá je pre nich osobne dosiahnuteľná. Primárne vzdelávanie poskytuje možnosť:

* umožniť žiakom primerané možnosti skúmania ich najbližšieho kultúrneho a prírodného prostredia tak, aby získali záujem o poznávanie nového,
* rozvíjať cieľavedome, systematicky a v tvorivej atmosfére osobnosť žiaka v poznávacej, sociálnej , emocionálnej a morálnej oblasti,
* viesť žiakov k spoznávaniu svojich schopností, k využívaniu svojich možností, ku kompenzácii svojich obmedzení a tým k vytváraniu reálneho obrazu seba samého,
* rozvíjať a kultivovať svoju osobnosť, osvojiť si základy spôsobilosti učiť sa a poznávať seba samého,
* podporovať kognitívne procesy a kompetencie žiakov kriticky a tvorivo myslieť prostredníctvom získavania vlastnej poznávacej skúsenosti a aktívnym riešením problémov,
* umožniť žiakom získať základné pracovné zručnosti a návyky, aby ich mohli využiť pri ďalšom vzdelávaní aj v občianskom živote,
* vyvážene rozvíjať u žiakov kompetencie dorozumievať sa a porozumieť si, hodnotiť (vyberať a rozhodovať) a iniciatívne konať,
* podporovať rozvoj intrapersonálnych a interpersonálnych kompetencií, najmä otvorene vstupovať do sociálnych vzťahov,
* naučiť sa kooperovať v skupine, kolektíve a preberať na seba primeranú zodpovednosť
* rozvíjať sociálnu vnímavosť a citlivosť k spolužiakom, učiteľom, rodičom, ďalším ľuďom a k svojmu kultúrnemu a prírodnému okoliu,
* viesť žiakov k tolerancii, znášanlivosti, porozumeniu a k akceptovaniu iných ľudí, ich duchovno-kultúrnych hodnôt, rovnosti pohlaví a priateľstva medzi národmi, národnostnými a etnickými skupinami, cirkvami a náboženskými spoločenstvami,
* naučiť žiakov uplatňovať svoje práva a súčasne plniť svoje povinnosti, niesť zodpovednosť za svoje zdravie, aktívne ho chrániť a upevňovať, chrániť životné prostredie.

**5. Rámcové učebné plány**

**ISCED 1:**

**Rámcový učebný plán pre žiakov s ľahkým stupňom mentálneho postihnutia - variant A s vyučovacím jazykom slovenským**

|  |  |  |
| --- | --- | --- |
| **Vzdelávacia oblasť** | **Vyučovací predmet** | Ročník |
| 1. | 2. | 3. | 4. | 5. | 6. | 7. | 8. | 9. | spolu |
| Jazyk a komunikácia | SJL | 8 | 8 | 8 | 7 | 6 | 6 | 5 | 5 | 5 | 58 |
| RKS |   |   |   |   |   |   |   |   |   |   |
| RGZ |   |   |   |   |   |   |   |   |   |   |
| Matematika a práca s informáciami | MAT | 4 | 4 | 4 | 4 | 4 | 4 | 4 | 4 | 4 | 39 |
| INF |   |   |   |   | 1 | 1 | 1 | 1 | 1 | 5 |
| Človek a príroda | VU | 1 | 1 | 1 |   |   |   |   |   |   | 3 |
| FYZ |   |   |   |   |   |   | 1 | 1 | 1 | 3 |
| CHE |   |   |   |   |   |   |   |   | 1 | 1 |
| BIO |   |   |   |   |   |   | 1 | 1 | 1 | 3 |
| Človek a spoločnosť | VLA |   |   |   | 2 | 2 | 3 |   |   |   | 7 |
| DEJ |   |   |   |   |   |   | 1 | 1 | 1 | 3 |
| GEG |   |   |   |   |   |   | 1 | 1 | 1 | 3 |
| OBN |   |   |   |   |   |   | 1 | 1 | 1 | 3 |
| Človek a hodnoty | ETV/NBV |   |   |   |   | 1 | 1 | 1 | 1 | 1 | 5 |
| Človek a svet | PVC | 1 | 2 | 3 | 4 | 4 | 4 | 4 | 4 | 4 | 31 |
| Umenie a kultúra | HUV | 1 | 1 | 1 | 1 | 1 | 1 | 1 | 1 | 1 | 9 |
| VYV | 1 | 1 | 1 | 1 | 1 | 1 | 1 | 1 | 1 | 9 |
| Zdravie a pohyb | TSV |  2 | 2 | 2 | 2 | 2 | 2 | 2 | 2 | 2 | 18 |
| Základ | 18 | 19 | 20 | 21 | 22 | 23 | 24 | 24 | 25 | 196 |
| Disponibilné hodiny | 4 | 4 | 4 | 4 | 4 | 3 | 4 | 4 | 4 | 35 |
| SPOLU | 22 | 23 | 24 | 25 | 26 | 26 | 28 | 28 | 29 | 231 |

Schválilo Ministerstvo školstva, vedy, výskum a športu Slovenskej republiky dňa 20. mája 2011 pod číslom 2011-7881/18674:1-921 ako súčasť štátneho vzdelávacieho programu pre primárne vzdelávanie s vyučovacím jazykom slovenským s platnosťou od 1. septembra 2011.

**Návrh učebných plánov**

**pre žiakov s ľahkým stupňom mentálneho postihnutia variant A**

**ISCED 1**

|  |  |  |
| --- | --- | --- |
| **Vzdelávacia oblasť** | **Vyučovací predmet** | Ročník |
| 1. | 2. | 3. | 4. | 5. | 6. | 7. | 8. | 9. | spolu |
| Jazyk a komunikácia | SJL | 8+2 | 8+2 | 8+2 | 7+3 | 6+2 | 6+2 | 5 | 5 | 5 | 58+13 |
| RKS |   |   |   |   |   |   |   |   |   |   |
| RGZ |   |   |   |   |   |   |   |   |   |   |
| Matematika a práca s informáciami | MAT | 4+1 | 4+1 | 4+1 | 4+1 | 4+1 | 4+1 | 4+1 | 4+1 | 4+1 | 4+9 |
| INF |   |   |   |   | 1 | 1 | 1 | 1 | 1 | 1 |
| Človek a príroda | VU | 1+1 | 1+1 | 1+1 |   |   |   |   |   |   | 3+3 |
| FYZ |   |   |   |   |   |   | 1+1 | 1+1 | 1 | 3+2 |
| CHE |   |   |   |   |   |   |   |   | 1 | 1 |
| BIO |   |   |   |   |   |   | 1+1 | 1+1 | 1+1 | 3+3 |
| Človek a spoločnosť | VLA |   |   |   | 2 | 2 | 3 |   |   |   | 7 |
| DEJ |   |   |   |   |   |   | 1+1 | 1 | 1+1 | 3+2 |
| GEG |   |   |   |   |   |   | 1 | 1+1 | 1+1 | 3+2 |
| OBN |   |   |   |   |   |   | 1 | 1 | 1 | 3 |
| Človek a hodnoty | ETV/NBV |   |   |   |   | 1 | 1 | 1 | 1 | 1 | 5 |
| Človek a svet | PVC | 1 | 2 | 3 | 4 | 4 | 4 | 4 | 4 | 4 | 31 |
| Umenie a kultúra | HUV | 1 | 1 | 1 | 1 | 1 | 1 | 1 | 1 | 1 | 9 |
| VYV | 1 | 1 | 1 | 1 | 1+1 | 1 | 1 | 1 | 1 | 9+1 |
| Zdravie a pohyb | TSV |   | 2 | 2 | 2 | 2 | 2 | 2 | 2 | 2 | 18 |
| Základ | 18 | 19 | 20 | 21 | 22 | 23 | 24 | 24 | 25 | 196 |
| Disponibilné hodiny | 4 | 4 | 4 | 4 | 4 | 3 | 4 | 4 | 4 | 35 |
| SPOLU | 22 | 23 | 24 | 25 | 26 | 26 | 28 | 28 | 29 | 231 |

 Mgr. Alena Michalčová

 koordinátor ŠkVP pre ISCED 1 špeciálne triedy